Prieangis (patalpa)
Prieangis – atviras priestatas, per kurį patenkama į pastatą. Prieangiai pabrėžia pastato fasado vaizdą ir pagrindinį įėjimą. Tai fasadų dekoratyvinė dalis, turinti ir praktišką paskirtį – apsaugo pagrindines įėjimo duris nuo kritulių, suteikia pavėsį poilsiui. Prieangiai gali būti: integruoti į bendrą pastato planą, t. y., būti įrengti po tuo pačiu stogu, nišoje; atviri priestatai: su atraminiais stulpais, kolonomis arba be jų, vienšlaičiais ir dvišlaičiais stogeliais ir pan.